**Kamëz me 12.03.2025**

**Pozicion Vakant Pune | Fizioterapist**

Pozioni: Fizioterapist

Vendndodhja: Kamez, Shqipëri

Kohëzgjatja e Detyrës: 12 muaj

Lloji i kontratës: Kontratë pune

**Sfondi**

Bashkia Kamëz, në bashkëpunim me Fondacionin “Sё Bashku” dhe financuar nga Bashkimi Evropian në kuadër të programit EU4SocialCare, po zbaton projektin "Shërbime lёvizёse për komunitetet vulnerabël në Kamëz". Ky projekt synon të ofrojë dy shërbime të ndryshme lëvizëse për komunitetet vulnerabël në Bashkinë Kamëz.

**Shërbimi 1: Shërbim lëvizёs për ofrimin e llojeve të ndryshme të terapive në banesën e përfituesve.**

Ky shërbim i terapisë lëvizёse do të mbështesë për një periudhë 12 mujore, 70 persona, duke synuar individë me aftësi të kufizuara, viktima të dhunës me bazë gjinore dhe individë të tjerë vulnerabël ose pa mbështetje familjare, me llojet e mëposhtme të terapive:

1. Terapi fizike

2. Logopedi

3. Terapi e zhvillimit

4. Trajtim psikologjik

Terapia do të ofrohet nga tre profesionistë të kualifikuar në terapi fizike, logopedi dhe psikologji.

**Shërbimi 2: Transport social për komunitetet vulnerabël në Kamëz**

Shërbimi do të ofrohet nëpërmjet blerjes së një makine plotësisht të përshtatur për personat me aftësi të kufizuara dhe gjithashtu do të punësohet një shofer për t'i shërbyer komunitetit vulnerabël.

Transporti social synon të mbulojë nevojat kritike për lëvizshmëri të personave me aftësi të kufizuara dhe individëve vulnerabël, duke u mundësuar atyre akses në kujdesin shëndetësor, zyrat publike dhe shërbime të tjera thelbësore.

Transporti do t'u shërbejë 500 personave me aftësi të kufizuara dhe familjeve në nevojë në bashkinë Kamëz, që jetojnë vetëm ose nuk mund të lëvizin lehtësisht me transport publik për shkak të aftësisë së kufizuar, për të kryer aktivitete jetike si vizita mjekësore, vajtja në zyra publike apo kryerja e detyrave të tjera të rëndësishme.

Transporti social do të funksionojë për 11 muaj i mbështetur nga projekti dhe në përfundim të tij do ta marrë vetë bashkia.

**Qëllimi i punës**

Fizioterapisti do të ofrojë terapi fizike për përfituesit e përzgjedhur nga projekti në shtëpitë e tyre, në territorin e bashkisë Kamëz. Është një pozicion me kohë të plotë dhe kontrata sipas projektit do të zgjasë 12 muaj.

**Detyrat:**

1. Të ofrojë seanca të terapisë fizike kryesisht për fëmijët me aftësi të kufizuara, por edhe persona të tjerë vulnerabël që mund të kenë nevojë në komunitet.
2. Shërbimi do të ofrohet në shtëpitë e përfituesve dhe për këtë arsye fizioterapisti duhet të jetë i gatshëm të udhëtojë me transport publik ose të ecë nga një vend në tjetrin.
3. Të marrë pjesë në trajnimet që do të ofrohen përmes projektit për përmirësimin e shërbimit dhe gjithashtu për të respektuar etikën.
4. Të raportojë rregullisht te koordinatori i projektit

**Aftësitë dhe përvoja e kërkuar:**

1. Të jetë shtetas shqiptar;
2. Të ketë zotësi për të vepruar;
3. Të jetë në kushte shëndetësore që e lejojnë të kryejë detyrën;
4. Të mos jetë i dënuar me vendim të formës së prerë për kryerjen e veprave penale;
5. Të mos ketë masa disiplinore që nuk janë shuar;
6. Diplomë në fizioterapi.
7. Të ketë licencë për ushtrimin e profesionit
8. Të paktën dy vjet përvojë në ushtrimin e profesionit të fizioterapistit
9. Të jetë qytetar i Bashkisë Kamëz
10. Aftësi të mira komunikimi dhe aftësi për të punuar në grup

**Të gjithë kandidatët e interesuar në këtë fazë, duhet të dërgojnë një CV dhe një kopje të diplomës dhe licencës jo më vonë se data 17 Mars ora 16:00 në formë shkresore pranë Drejtorisë së Burimeve Njerëzore, Bashkia Kamëz ose në adresën e emailit: burime.njerezore@kamza.gov.al.**